Cogito, ergo sum
Store norske leksikon,Religion og filosofi,Filosofiens historie,Det 17. og 18. århundres filosofi
Cogito, ergo sum er latin og betyr 'Jeg tenker, altså er jeg'. Dette er en grunnsetning i René Descartes' filosofiske system, det eneste han kan være sikker på etter å ha gjennomført sin metodiske tvil.
I Meditasjoner (1641) står det: ego sum, ego existo (« jeg er eller jeg eksisterer»). Stedet er kjent som «Cogito». For Descartes er denne setningen den første sikkerhet som motstår en metodisk tvil. Setningen «Cogito, ergo sum» finnes på fransk i Avhandling om metoden (1637) som « Je pense, donc je suis », og den finnes på latin i Principia Philosophiae (1644) som «ego cogito, ergo sum ». Les mer i Store norske leksikon latin René Descartes